Návrh harmonogramu  zverejňovania výziev na   predkladanie projektov v rámci Sektorového operačného programu Priemysel a služby na rok 2005

Slovenská republika  sa nachádza  v etape implementácie štrukturálnych fondov, ktorá sa realizuje prostredníctvom výziev na predkladanie projektov alebo priamym prideľovaním finančných prostriedkov. Riadiace orgány majú vo svojich programových dokumentoch a doplnkoch programov stanovené limity na čerpanie finančných prostriedkov  podľa priorít, opatrení/podopatrení. Z dôvodu kontrahovania finančných prostriedkov majú jednotlivé riadiace orgány za úlohu spracovať časový harmonogram výziev na predkladanie projektov.

Prostredníctvom zverejnených výziev   na predkladanie projektov je široká  verejnosť informovaná o možnostiach čerpania prostriedkov v rámci programového dokumentu  vrátane podmienok a procedúr upravujúcich proces predkladania žiadostí.
Výzva je vypracovaná v zmysle časového harmonogramu daného opatrenia/podopatrenia, pričom obsahuje nasledovné povinné náležitosti: údaje o výzve, relevantné dokumenty, údaje o opatrení/podopatrení, oprávnení žiadatelia, oprávnené aktivity, oprávnené výdavky, údaje o predkladaní žiadostí, kontakt pre bližšie informácie, prílohy.

V roku 2004 bolo celkovo zverejnených 52 výziev v nasledovnej štruktúre:

Riadiaci orgán	Názov operačného programu, JPD, IS	Počet výziev v r.2004	
MVRR SR	OP  Základná infraštruktúra
JPD NUTS II Bratislava Cieľ 2
INTERREG IIIA	7
5
2 	
MP SR	SOP Poľnohospodárstvo a rozvoj vidieka 	4	
MH SR	SOP Priemysel a služby 
INTERREG IIIC	11
2	
MPSVR SR	SOP Ľudské zdroje
JPD NUTS II Bratislava Cieľ 3
IS EQUAL	6
2
1	
MŽP SR	OP  Základná infraštruktúra
INTERREG IIIB	4
1(CADSES 2004)	
MŠ SR	SOP Ľudské zdroje
JPD NUTS II Bratislava Cieľ 3	5
4	
MDPT SR	OP  Základná infraštruktúra	0	
Spolu		52	

V súvislosti so zverejňovaním výziev na predkladanie projektov v roku 2005 uvádza Ministerstvo hospodárstva SR (MH SR) nasledovné: 

Vzhľadom na skutočnosť, že v rámci Sektorového operačného programu Priemysel a služby (SOP PS) v súčasnosti dobieha proces hodnotenia projektov predložených na základe výziev vyhlásených v roku 2004 a až po ukončení celého procesu hodnotenia a po podpise zmlúv o poskytnutí NFP bude možné zhodnotiť, koľko finančných prostriedkov alokovaných na jednotlivé opatrenia SOP PS bolo vyčerpaných, pripravilo MH SR pre rok 2005 indikatívny plán výziev (uvedený v Prílohe č. 1). Indikatívny v zmysle, že je možné, že aj v prípade opatrení SOP PS, u ktorých nie je naplánovaná výzva pre rok 2005, bude výzva vyhlásená. 

Tento stav je podmienený skutočnosťou, že napr. Zmluva o poskytnutí NFP nemusí byť podpísaná u všetkých schválených projektov, a teda v tomto prípade budú k dispozícii voľné (nevyužité) finančné prostriedky z Európskeho fondu regionálneho rozvoja a štátneho rozpočtu SR.

Pre Opatrenie 2.2 SOP PS v súčasnosti nie je možné určiť výšku zostatku finančných prostriedkov, nakoľko zatiaľ nebol ukončený hodnotiaci proces projektov predložených v rámci výzvy na predkladanie projektov vyhlásenej v roku 2004. V tomto prípade zostáva otázka vyhlásenia výzvy na predkladanie projektov v roku 2005 zatiaľ otvorená.